
ΝΕΑ ΔΗΜΟΚΡΑΤΙΑ

Πάτρα, 01/02/2017
ΕΡΩΤΗΣΗ & ΑΚΕ
ΠΡΟΣ ΤΟΝ ΥΠΟΥΡΓΟ

·  ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ
Θέμα: Πλήγμα για τους αγρότες το νέο καθεστώς ΦΠΑ.

Σοβαρά προβλήματα δημιουργούνται στους αγρότες μετά την ΠΟΛ. 1201/28.12.2016 που εξέδωσε το Υπουργείο Οικονομικών και στην οποία αναφέρονται διευκρινίσεις σχετικά με τις προϋποθέσεις ένταξης  τον αγροτών στο ειδικό ή στο κανονικό καθεστώς ΦΠΑ.


Συγκεκριμένα, το καθεστώς ΦΠΑ του αγρότη από 01/01/2017 λαμβάνεται υπόψη το ποσό των επιδοτήσεων που έλαβε ο αγρότης εντός του 2016, ακόμα και αν πρόκειται για ποσά που ανάγονται σε παλαιότερά έτη. Αυτό σημαίνει ότι όσοι έλαβαν επιδοτήσεις συνολικής αξίας άνω των 5.000 ευρώ δεν εντάσσονται στο ειδικό καθεστώς ΦΠΑ, καθώς το όριο για την ένταξή τους είναι τα 5.000 ευρώ, μέσα στο οποίο λαμβάνονται υπόψη το συνολικό πόσο επιδοτήσεων ή ενισχύσεων κάθε μορφής, έστω και αν στο ποσό αυτό περιέχονται επιδοτήσεις ή ενισχύσεις που αφορούν παλαιότερα φορολογικά έτη.


Αυτό σημαίνει ότι οι αγρότες που ξεπερνούν το όριο των 5.000 ευρώ, θα εντάσσονται στο κανονικό καθεστώς ΦΠΑ με αποτέλεσμα να υποχρεούνται να τηρούν λογιστικά βιβλία και έκδοση στοιχείων. Το γεγονός αυτό θα έχει ως συνέπεια την οικονομική εξόντωση των αγροτών, αφού η οικονομική κρίση σε συνδυασμό με την υπερφορολόγηση τους έχει οδηγήσει σε σημαντική οικονομική δυσχέρεια με ο,τι αυτό συνεπάγεται για τον πρωτογενή τομέα παραγωγής της χώρας μας.
Κατόπιν τούτων ερωτάται ο κ. Υπουργός:
· Για ποιους συγκεκριμένα λόγους οι επιδοτήσεις των αγροτών δεν υπολογίζονται ανά έτος στο καθεστώς ΦΠΑ που θα ενταχθούν;
· Τι αριθμό αγροτών αφορά η μη ένταξη σε ειδικό καθεστώς ΦΠΑ στους Νόμους Αχαΐας, Φλωρίνης, Θεσπρωτίας, Λευκάδος, Λαρίσης, Δράμας, Μαγνησίας και Άρτης; Να κατατεθούν αναλυτικά στοιχεία για κάθε Νομό ξεχωριστά.
· Με ποιο σκεπτικό προσμετρείται στο όριο των 5.000 ευρώ και αναδρομικές ενισχύσεις παλαιότερων φορολογικών ετών με συνέπεια να πλήττονται οι μικροί αγρότες που δεν εντάσσονται στο ειδικό καθεστώς ΦΠΑ;

